การตลาดออนไลน์ สร้างเครือข่าย ใช้สื่อท้องถิ่น
ใช้ประโยชน์จากความสามารถของอินเตอร์เน็ตในการดึงดูดคนให้สนใจธุรกิจของคุณ อินเตอร์เน็ตเต็มไปด้วยพื้นที่ฟรีที่ช่วยให้คุณเข้าถึงลูกค้าจำนวนมหาศาลได้  คุณสามารถ สร้างเว็บไซต์ฟรี เพื่อให้ข้อมูลเกี่ยวกับธุรกิจของคุณและโปรโมตสินค้าและบริการของคุณ อีเมลธุรกิจของคุณก็สำคัญ คุณสามารถ สร้างอีเมลฟรี. ให้ใส่ลิ้งค์ของเว็บไซต์ธุรกิจ เฟซบุ๊กเพจ บัญชีทวิตเตอร์ หรือสื่อออนไลน์อะไรก็ตามแต่ที่ธุรกิจของคุณไปปรากฏอยู่ ลงในทุกอีเมลธุรกิจที่คุณส่งออกไป ให้มีสัก 3-4 บรรทัดบริเวณที่คุณลงชื่อหรือลายเซ็นตอนท้ายสุด (ปรับแต่งได้ใน การตั้งค่า) การสร้างบัญชีบนทวิตเตอร์สามารถทำได้ฟรี และคุณสามารถพูดคุยกับลูกค้าด้วยตัวเองได้และทำได้ทันที ดูที่ ทวิตเตอร์สำหรับธุรกิจ เพื่อทราบข้อมูลเพิ่มเติม   เลือกชื่อบัญชีผู้ใช้ที่ใกล้เคียงกับชื่อธุรกิจให้มากที่สุดเท่าที่จะทำได้และผูกอีเมลธุรกิจเข้ากับบัญชีของโซเชียลมีเดียนั้นๆ ใช้โลโก้ของแบรนด์เป็นรูปภาพโปรไฟล์ การที่ผู้ใช้ทวิตเตอร์เห็นโลโก้ธุรกิจของคุณทุกครั้งที่คุณทวิต จะช่วยสามารถสร้างความแข็งแกร่งให้กับธุรกิจของคุณ ติดตาม (Follow) ลูกค้าปัจจุบัน สมาชิกครอบครัว เพื่อน และธุรกิจอื่นๆ ที่คุณชื่นชอบ หรือธุรกิจที่คุณใช้ผลิตภัณฑ์ของเขาบนทวิตเตอร์ โปรโมตธุรกิจด้วยการทวิตข้อความ แต่ทำให้ฟังดูสนุกสนานด้วย - แจกของหรือทักทายลูกค้าประจำของคุณ ทำให้พวกเขารู้สึกว่าธุรกิจของคุณควรค่าแก่การติดตาม การสร้างเพจธุรกิจของคุณบนเฟซบุ๊กสามารถทำได้ฟรี และช่วยให้คุณมีปฏิสัมพันธ์กับลูกค้าและธุรกิจเจ้าอื่นๆ ได้ ดูที่ เฟซบุ๊กสำหรับธุรกิจ หากต้องการข้อมูลเพิ่มเติม   แจกของรางวัลโดยให้เฉพาะคนที่กด “ไลค์” โปรไฟล์ของคุณหรือแชร์สิ่งที่คุณโพสต์ และแจกดีลพิเศษสำหรับผู้ใช้เฟซบุ๊กผ่านการส่งข้อความให้ลูกค้าที่ติดตามกิจกรรมของคุณ ธุรกิจจำนวนมากเลือกที่จะไม่สร้างเว็บไซต์ของตัวเองขึ้นมา แต่ใช้เพจบนฟซบุ๊กเป็นเว็บไซต์ธุรกิจของตัวเอง ให้พิจารณาดูว่ามันเป็นวิธีที่เหมาะสำหรับธุรกิจของคุณหรือไม่ เยลป์เป็นเว็บไซต์ที่ผู้บริโภคสามารถเข้ามารีวิวและแนะนำธุรกิจต่างๆ ได้ เรียนรู้เพิ่มเติมเกี่ยวกับเว็บไซต์นี้ได้ที่ เยลป์สำหรับเจ้าของธุรกิจ.  คุณสามารถใช้บัญชีของคุณบนเยลป์เพื่อโพสต์ข้อมูลและข้อเสนอพิเศษต่างๆ และยังใช้เป็นตัววัดความพึงพอใจของลูกค้าในการให้บริการของคุณว่าดีแค่ไหนได้ด้วย เจ้าของธุรกิจบางคนตอบรีวิวในแง่ลบบนเยลป์โดยติดต่อผู้ใช้เยลป์โดยตรง หรือโพสต์ตอบกลับเพื่อหาวิธีแก้สถานการณ์ วิธีนี้ช่วยให้ผู้ที่อาจจะมาเป็นลูกค้าใหม่ของคุณรู้ว่ารับฟังและจริงจังกับความคิดเห็นของลูกค้า ทำให้ธุรกิจของคุณปรากฏบนกูเกิลเพลสเพื่อให้ธุรกิจของคุณถูกค้นเจอบนกูเกิลแมพ เพื่อที่ใครๆ ก็จะสามารถแชร์รีวิวและให้เรทติ้งกับธุรกิจของคุณได้ คุณจะต้องมีบัญชีของจีเมลสำหรับธุรกิจของคุณโดยเฉพาะ หรือเลือกใช้ยาฮู! โลคอล ซึ่งเป็นบริการแบบเดียวกัน. เว็บไซต์ประเภทนี้จะมักให้คุณอัพโหลดผลิตภัณฑ์ ธุรกิจต่างๆ และบริการต่างๆ พร้อมข้อมูลอย่างละเอียดเกี่ยวกับผลิตภัณฑ์นั้นๆ ได้ไม่จำกัด และยังให้แบบฟอร์มเพื่อการติดต่อสอบถามเกี่ยวกับผลิตภัณฑ์แต่ละชนิดโดยอัตโนมัติอีกด้วย ซึ่งช่วยให้ผู้สนใจในผลิตภัณฑ์สามารถติดต่อเจ้าของได้โดยตรง  สร้างรายการข้อมูลของคุณเอง รายการข้อมูลคือผลิตภัณฑ์ ธุรกิจ หรือบริการ ที่คุณหรือบริษัทของคุณขาย นามสงเคราะห์ออนไลน์ที่ดีจะให้คุณอัพโหลดรายการข้อมูลได้มากเท่าที่คุณต้องการ เพื่อเพิ่มความสามารถในการเข้าถึงตลาดที่เป็นกลุ่มเป้าหมายของคุณ ผลิตภัณฑ์ของคุณจะถูกจัดเก็บในฐานข้อมูลและจะถูกแสดงบนหน้าแรก ผลิตภัณฑ์ทั้งหมดที่ถูกอัพโหลดจะถูกปรับแต่งให้เหมาะสมกับการค้นหาผ่านเสิร์ชเอนจิ้นได้หลังจากนั้น 24 ชั่วโมง อุตสาหกรรมจำนวนมาก โดยเฉพาะอย่างยิ่งกลุ่มที่มีความเฉพาะตัวสูง มักจะมีชุมชนออนไลน์เป็นของตัวเอง ซึ่งเป็นที่ที่ผู้คนมาพูดคุยและแบ่งปันข้อมูลกัน การเข้าร่วมชุมชนออนไลน์เหล่านี้อาจเป็นเครื่องมือทางการตลาดชั้นดีสำหรับคุณ  สิ่งสำคัญคือคุณต้องมีส่วนร่วมในชุมชนออนไลน์เหล่านี้อยู่เรื่อยๆ เพื่อสร้างสัมพันธ์กับสมาชิกคนอื่นๆ หากคุณแค่มาๆ ไปๆ คุณอาจเสียลูกค้าไปมากกว่าที่ได้ อย่าเอาแต่โฆษณาธุรกิจของคุณอย่างโจ่งแจ้งในชุมชนออนไลน์เหล่านี้ การมีส่วนร่วมของคุณบนชุมชนออนไลน์ควรเป็นสิ่งที่มีประโยชน์กับสมาชิกคนอื่นๆ แต่ให้คุณใส่ชื่อธุรกิจ โลโก้ และลิ้งค์เว็บไซต์ให้ชัดเจนในส่วนท้ายที่เป็นบริเวณสำหรับลงชื่อหรือลายเซ็นเสมอ การบอกต่อสามารถเป็นวิธีที่เยี่ยมยอดที่จะทำให้ธุรกิจของคุณเติบโต และคุณสามารถเพิ่มการบอกต่อให้มากขึ้นโดยให้ลูกค้าปัจจุบันเป็นแนะนำลูกค้าใหม่ๆ เข้ามา  ให้ส่วนลดหรือของของแจกกับลูกค้าปัจจุบันที่แนะนำลูกค้าใหม่มาให้ คุณอาจแจกบัตรที่ทำขึ้นเป็นพิเศษสำหรับบอกต่อให้กับลูกค้าปัจจุบันเพื่อให้พวกเขานำไปแจกลูกค้าใหม่ต่อ คุณต้องไม่ลืมที่จะโฆษณาการแนะนำลูกค้าใหม่ให้ทราบโดยทั่วกัน เพื่อว่าลูกค้าปัจจุบันจะได้ทราบเกี่ยวกับโครงการนี้และทราบว่าพวกเขาจะได้อะไรบ้างหากหาพวกเขาช่วยบอกต่อ ร่วมมือกับธุรกิจอื่นๆ ที่มีบริการที่เสริมกันและกัน และต่างฝ่ายต่างแนะนำลูกค้าให้กันและกัน เช่น หากคุณมีธุรกิจขายเรือนกระจกก็ให้สร้างเครือข่ายกับคนขายปุ๋ยและร้านดอกไม้  ต่อรองให้ข้อตกลงเป็นประโยชน์กับทั้งสองบริษัท สิ่งนี้จะช่วยสร้างความเห็นพ้องต้องกันให้กับทุกฝ่ายที่เกี่ยวข้องซึ่งจะช่วยเพิ่มความสำเร็จให้แก่พันธมิตร คุณต้องทำให้ความเป็นหุ้นส่วนและพันธมิตรเป็นทางการด้วยการทำสัญญาข้อตกลง ให้ขอคำปรึกษาด้านกฎหมายเท่าที่จำเป็น หอการค้า องค์กรให้บริการต่างๆ และกลุ่มอื่นๆ เป็นตัวเลือกที่ดีสำหรับการสร้างเครือข่ายกับธุรกิจอื่นๆ และลูกค้าใหม่ๆ   สิ่งสำคัญคือคุณควรเป็นสมาชิกที่มีความกระตือรือร้นอยู่เสมอกับการมีส่วนร่วมกับองค์กรต่างๆ ที่ไปเข้าร่วม แค่เป็นสมาชิกเพียงอย่างเดียวก็ไม่มีให้ผลดีเท่ากับเป็นสมาชิกที่มีส่วนร่วม เข้าประชุมและร่วมกิจกรรมขององค์กรเหล่านี้ และพูดคุยกับคนให้มากที่สุดเท่าที่ทำได้ ให้พยายามสร้างความสัมพันธ์กับผู้ที่มีผลประโยชน์ร่วมกัน ผู้คนมักจะหาลูกค้ามาให้คุณหากคุณมีอะไรมาตอบแทนพวกเขา อย่าโฆษณาธุรกิจตัวเองอย่างโจ่งแจ้ง คุณควรมอบสิ่งที่มีประโยชน์ให้กับองค์กรเหล่านี้ ในขณะเดียวกันก็แบ่งปันข้อมูลเกี่ยวกับธุรกิจของคุณ และความเชี่ยวชาญของคุณเมื่อมีโอกาสเหมาะ หากคุณเป็นเจ้าของพื้นที่ที่สามารถรองรับคนจำนวนมากได้ในคราวเดียว ลองพิจารณาเป็นเจ้าภาพจัดกิจกรรมเพื่อช่วยให้คนคุ้นเคยกับผลิตภัณฑ์ของคุณ เช่น ร้านไวน์สามารถจัดกิจกรรมชิมไวน์ และร้านขายของงานฝีมือก็อาจจัดเวิร์กช็อปฝึกงานฝีมืออะไรก็ได้ คุณเพิ่งเปิดตัวธุรกิจหรือเปล่า คุณเป็นผู้สนับสนุนกิจกรรมการกุศลช่วงเทศกาลวันหยุดใช่หรือไม่ โปรเจ็คพิเศษของคุณเพิ่งเสร็จสิ้นถูกมั้ย เข้าไปนำเสนอเรื่องราวของคุณให้กับสื่อท้องถิ่นทั้งหลาย ลองดูว่าพวกเขาสนใจจะลงข่าวของคุณมั้ย  ลองใช้หนังสือพิมพ์ ข่าวและรายการวิทยุ การใช้สื่อหลายๆ ประเภทจะช่วยให้คุณเข้าถึงกลุ่มลูกค้าในอนาคตได้มากขึ้น คุณสามารถเขียนข่าวประชาสัมพันธ์กับแทบจะทุกกิจกรรมของธุรกิจของคุณ อย่างไรก็ตาม หากคุณส่งข่าวที่ไม่น่าสนใจออกไปมากเกิน สื่อก็อาจหมดความสนใจได้ เป็นการดีที่จะสร้างสัมพันธ์กับคอลัมนิสต์ให้มากที่สุดเท่าที่จะทำได้ บางครั้ง พวกเขาอาจกำลังมองหาเรื่องราวไปเขียนและอาจจะติดต่อคุณมาก็ได้  หนังสือพิมพ์บางหัวมีนักเขียนที่เชี่ยวชาญการเขียนเกี่ยวกับข้อเสนอทางธุรกิจเด็ดๆ และธุรกิจใหม่ๆ ให้ลองเข้าหาคนเหล่านี้ก่อนเลย มองหาคอลัมนิสต์ที่ช่วยให้คุณเข้าถึงผู้อ่านที่มีความเฉพาะ เช่น หากคุณมีร้านขายอุปกรณ์ตกปลา ให้ติดต่อคอลัมนิสต์ที่เขียนคอลัมน์เกี่ยวกับกิจกรรมกลางแจ้งของหนังสือพิมพ์ท้องถิ่น หนังสือพิมพ์หลายหัวจะตีพิมพ์ฉบับพิเศษสำหรับการกุศล โดยเฉพาะอย่างยิ่งในช่วงเทศกาลวันหยุด ข่าวกิจกรรมการกุศลเหล่านี้มักจะถูกเผยแพร่ในสื่อท้องถิ่น  คุณสามารถจัดงานการกุศลเล็กๆ ซึ่งคุณสามารถรับบริจาคอาหารกระป๋องหรือของใช้แล้วให้กับบ้านพักสำหรับผู้ด้อยโอกาสในท้องถิ่นหรือองค์กรที่ให้การช่วยเหลือต่างๆ ให้แน่ใจว่าคุณติดต่อหนังสือพิมพ์และสื่ออื่นๆ ยามมีกิจกรรมและแจ้งด้วยว่าธุรกิจของคุณเป็นผู้สนับสนุน จัดวางโลโก้ของคุณให้เด่นที่สุดเท่าที่จะทำได้ โดยไม่แย่งความโดดเด่นจากกิจกรรมที่จะจัด คุณสามารถใส่เครื่องหมาย แบนเนอร์ หรือจะใส่ชื่อและโลโก้บริษัทบนเสื้อผ้าก็ได้ เพื่อเป็นการประชาสัมพันธ์ที่ดียิ่งขึ้นไปอีก ให้มอบส่วนลดแก่ลูกค้าที่เอาของมาบริจาค วิธีนี้จะช่วยเพิ่มรายได้ให้กับทั้งงานการกุศลและธุรกิจของคุณ
หันมาใช้เว็บไซต์. ใช้ทวิตเตอร์. สร้างเพจบนเฟซบุ๊ก. ใช้เยลป์ (Yelp). ทำให้ธุรกิจของคุณปรากฏบนกูเกิลเพลส. สร้างบัญชีผู้ใช้กับเว็บไซต์นามสงเคราะห์ออนไลน์ที่ไม่คิดค่าใช้จ่าย. เข้าร่วมชุมชนออนไลน์ที่เหมาะสม. นำการแนะนำลูกค้าใหม่มาใช้. สร้างหุ้นส่วนและพันธมิตร. เข้าร่วมองค์กรต่างๆ ในชุมชน. จัดสัมมนา ประชุมเชิงปฏิบัติการ และกิจกรรมให้ความรู้อื่นๆ. เขียนข่าวประชาสัมพันธ์. ติดต่อคอลัมนิสต์. ทำงานการกุศล.
https://www.wikihow.com/Advertise-Your-Business-for-Free https://www.wikihow.com/Advertise-Your-Business-for-Free https://www.wikihow.com/Advertise-Your-Business-for-Free
Marketing Online Networking Using Local Media